Diari Oficial de la Generalitat Valenciana


Sumari del DOGV 6160, del 07-12-2009 (2009/13069)

RESOLUCIÓ de 30 de novembre de 2009, de la direcció general d'Ordenació i Centres Docents, per la qual es resolen les ajudes a la construcció, l'ampliació i l'equipament d'escoles infantils de primer cicle d'Educació Infantil, que suposen la creació de noves places escolars públiques, per a l'exercici 2009.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6160

Data del DOGV
:   07-12-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/13846


Data del document
:   30-11-2009

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * educació preescolar
    * suport econòmic
    * ajuda social
    * centre d'ensenyament
    * ajuda pública

RESOLUCIÓ de 30 de novembre de 2009, de la direcció general d'Ordenació i Centres Docents, per la qual es resolen les ajudes a la construcció, l'ampliació i l'equipament d'escoles infantils de primer cicle d'Educació Infantil, que suposen la creació de noves places escolars públiques, per a l'exercici 2009. [2009/13514]
Per Ordre de 2 de juliol de 2009, de la Conselleria d'Educació, es va efectuar la convocatòria per a la construcció, l'ampliació i l'equipament d'escoles infantils de primer cicle d'Educació Infantil, que suposen la creació de noves places escolars públiques, per a l'exercici 2009 (DOCV núm. 6.052 de 8 de juliol de 2009), en compliment del conveni firmat amb el Ministeri d'Educació de data 22 de desembre de 2008.
Examinades les sol·licituds d'ajudes presentades, així com la documentació que s'indica com a preceptiva en la base quinta de l'annex I de la citada orde.
Vista la proposta de concessió i denegació de les ajudes realitzada per la comissió de valoració creada a este efecte, en compliment del que preceptua la base octava de la citada orde de convocatòria, i la proposta de resolució del Servici de Títols, Beques i Ajudes a l'Estudi, com a òrgan instructor del procediment.
Atés que en la proposta de concessió de les ajudes formulada per la Comissió de Valoració s'ha considerat convenient incloure subvencions per a l'equipament d'escoles infantils que suposen l'ampliació de l'oferta de places escolars públiques per a alumnes de primer cicle d'Educació Infantil, que és l'objectiu fonamental de les esmentades subvencions i que, en cap cas es perjudica a tercers amb la concessió de les dites subvencions.
D'acord amb la Disposició Final Primera que autoritza a les direccions generals de Règim Econòmic i d'Ordenació i Centres Docents perquè en l'àmbit de la seua competència adopten les mesures necessàries per al desplegament i aplicació d'esta orde.
Una vegada autoritzat pel Consell, en el Ple del 27 de novembre de 2009, la subvenció als ajuntaments de Rótova i Gandia, per superar estes el milió d'euros, segons l'aplicació de l'article 46.3 del Decret Legislatiu de 26 de juny de 1991, per el que s'aprova el text refós de la Llei d'Hisenda Pública de la Generalitat Valenciana (DOGV núm. 1.588, de 17 de juliol).
De conformitat amb la disposició final primera i la base novena de l'annex I de l'Orde de 2 de juliol de 2009, el director general d'Ordenació i Centres Docents, per delegació del conseller, resol:
Primer
Aprovar la concessió de subvencions a les corporacions locals, que figuren en l'annex I amb la quantitat que s'indica.
Segon
Denegar les sol·licituds de subvenció a les entitats incloses en l'annex II, pels motius que s'hi indiquen.
Tercer
El pagament de les ajudes quedarà condicionat al compliment de les obligacions i a la justificació del gasto realitzat.
La justificació s'efectuarà contra certificació de l'obra corresponents als anys 2009 i 2010, subscrita per un tècnic competent i acceptada per la corporació local, d'acord amb el que establix l'article 47 bis 1.d) del Text refós de la Llei d'Hisenda Pública de la Generalitat, segons preveuen les bases deu i onze de l'Orde de 2 de juliol de 2009.
La subvenció per a l'equipament haurà de ser justificada amb les factures corresponents a l'any 2009 i el 2010, degudament omplides i amb la conformitat de la corporació local.
Com a conseqüència de la data de resolució de la convocatòria, es considera convenient ampliar el termini de justificació previst per a l'any 2009 en la base onze de l'orde de convocatòria, fins al dia 15 de desembre de 2009.
En el cas que no es presente la justificació en el termini indicat, el beneficiari perdrà el dret a rebre la subvenció, en compliment del que disposa la base dotze de l'Orde de 2 de juliol de 2009.
Quart
El pagament de les subvencions es realitzarà a càrrec al pressupost 2009, aplicació pressupostària 88.20.06.106.23.0, crèdits finalistes de la línia de subvenció T7434, ajudes per a infraestructures de primer cicle Educació Infantil (0-3) i respecte al 2010 quedarà condicionada a l'existència de crèdit adequat i suficient.
La present resolució produirà efectes l'endemà de la publicació en el Diari Oficial de la Comunitat Valenciana. Així mateix, també es podrà consultar en la pàgina web http://www.edu.gva.es/subvencions.
Contra la present resolució, que posa fi a la via administrativa, les persones interessades podran interposar recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació. Tot això, de conformitat amb el que establixen els articles 10, 14 i 46 de la Llei Reguladora de la Jurisdicció Contenciosa Administrativa.
Així mateix, podran interposar el recurs potestatiu de reposició davant el conseller d'Educació, en el termini d'un mes comptador des de l'endemà de la publicació, segons el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
València, 30 de novembre de 2009.- El director general d'Ordenació i Centres Docents: Francisco Baila Herrera.